**ELŐTERJESZTÉS**

**A Gazdasági és Jogi Bizottság 2021. szeptemberi ülésére**

**Tájékoztató önkormányzati tulajdonú ingatlanok bérleti jogviszonyának meghosszabbításáról**

Tájékoztatom a Tisztelt Bizottságot, hogy a Szombathely, Rákóczi F. u. 3. szám alatti Szimfónia Kávézó bérleti szerződése 2021. november 15. napján, a szombathelyi 3758/2 hrsz.-ú ingatlan „A” épületében található 22,62 m2 alapterületű büfé helyiségre és az abban található ingóságokra (Sportliget büfé) kötött bérleti szerződés pedig 2021. szeptember 30. napján lejár.

A fent megjelölt két helyiség bérlője – CAFE-INN Kereskedelmi és Vendéglátóipari Kft., valamint a Szombathelyi MÁV Haladás Vasutas Sportegyesület – írásban kérte bérleti jogviszonya meghosszabbítását.

A veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 609/2020. (XII. 18.) Korm. rendelet 1. § (1) bekezdése szerint a veszélyhelyzet kihirdetéséről szóló 478/2020. (XI. 3.) Korm. rendelet szerinti veszélyhelyzet (a továbbiakban: veszélyhelyzet) ideje alatt lejáró, az állam vagy helyi önkormányzat tulajdonában lévő lakásra kötött lakásbérleti szerződés, valamint az állami vagy önkormányzati tulajdonú helyiségre vonatkozó bérleti szerződés új pályázat kiírása nélkül a bérlő egyoldalú, a veszélyhelyzet ideje alatt – de legkésőbb a szerződés lejártának utolsó napján – megtett írásbeli nyilatkozata alapján a veszélyhelyzet megszűnéséig meghosszabbodik. A parlament sürgős eljárás keretében tárgyalja a T/17053 számú törvénytervezetet, amely a veszélyhelyzet 2022. január 1. napjáig történő meghosszabbítására tesz javaslatot.

Kérem a Tisztelt Bizottságot, szíveskedjen a fenti tájékoztatást tudomásul venni.

**Szombathely, 2021. szeptember 23.**

 **/: Dr. Nemény András :/**

**Határozati javaslat**

**………/2021. (IX. 27.) GJB sz. határozat**

A Gazdasági és Jogi Bizottság a Rákóczi F. u. 3. szám alatti Szimfónia Kávézó, valamint a szombathelyi 3758/2 hrsz.-ú ingatlanon található Sportliget büfé bérleti jogviszonyának a 609/2020. (XII. 18.) Korm. rendelet 1. § (1) bekezdése szerinti meghosszabbodásáról szóló tájékoztatót tudomásul veszi.

**Felelős:** Dr. Nemény András polgármester

 Horváth Soma alpolgármester

Bokányi Adrienn, a Gazdasági és Jogi Bizottság elnöke

 (végrehajtásért: Nagyné dr. Gats Andrea, a Jogi és Képviselői Osztály vezetője)

 Kiss Barna a Savaria Szimfonikus Zenekar igazgatója

 Kovács Cecília, a Szombathelyi Sportközpont és Sportiskola Nonprofit Kft. ügyvezetője)

**Határidő:** azonnal